જોકે યુનિનોર જેવી કંપનીઓએ ત્રણ દિવસની સ્કીમ હોવાથી ઇલેક્શન કાર્ડ નહિ હોય તો પણ સીમકાર્ડ આપવામાં આવશે તેવું ડીલરોનો અને સીમકાર્ડ વેચનારાઓને સમજાવીને સીમકાર્ડ વેચ્યા છે. તેને પરિણામે અન્ય મોબાઈલ કંપનીઓએ બિઝનેસ ગુમાવવો પડયો હોવાથી તેમના પેટમાં તેલ રેડાયું હોવાનું અને તેમણે સીમકાર્ડ વેચનારાઓ પાસેથી યુનિનોરે વેચેલા સીમકાર્ડની વિગતો પણ એકત્રિત કરવા માંડી છે. આ સંદર્ભમાં ભારત સંચાર નિગમ લિમિટેડના પ્રિન્સિપાલ જનરલ મૅનેજર શ્રી. પરિહારનો સંપર્ક સાધવામાં આવતા તેમણે જણાવ્યું હતું કે ટેલિકોમ રેગ્યુલેટરી ઓથોરિટી આ વ્યવસ્થા ઊભી કરે તે મોબાઈલના સલામત વપરાશ માટે છે. જોકે આ સંદર્ભમાં અમને ટ્રાઇ તરફથી કોઈ જ એપ્લિકેશન મળી નથી. અમને એપ્લિકેશન મળી જશે ત્યારે અમે તેનો પણ અમલ કરાવીશું.